Mary Lee Woods

Mary Lee Woods (Birmingham, Erresuma Batua, 1924ko martxoaren 12a – 2017ko azaroaren 29a) matematikari eta ordenagailu programatzaile ingelesa izan zen, eta Manchester Unibertsitateko Informatika Eskolako Mark 1, Ferranti Mark 1 eta Mark 1 Star ordenagailuetan programak garatu zituen talde batean lan egin zuen. Conway Berners-Leerekin ezkondu zen Ferrantin lanean ari zela. Sir Tim Berners-Lee bere semeetako bat da.

 Biografia 
Birminghamen jaio zen, Erresuma Batuan, 1924an. 1942tik 1944ra, Bigarren Mundu Gerran, matematikako ikastaro trinko bat ikasi zuen bi urtez Birminghameko Unibertsitatean. Ondoren, Telecommunications Reasearch Establishment a Malvern enpresarentzat lan egin zuen, 1946. urtera arte, eta bere graduko hirugarren urtea egitera itzuli zen. Canberrako (Australia) Mont Stromlo Observatory-n lan egin zuen 1947tik 1951ra, eta ondoren, Manchesterreko Ferrantira ordenagailu-programatzaile gisa joan zen.

Conway Berners-Lee Ferrantiko taldean lan egiten zuten bitartean ezagutu zuen, eta berarekin ezkondu zen. Bere seme zaharrenak, Sir Tim Berners-Leek, World Wide Web asmatu zuen.

Seme-alabak hezten aritu ondoren, matematika-eskolako maistra izan zen, eta BASIC, FORTRAN eta beste lengoaia batzuetako programatzaile, 1987an erretiratu aurretik.

 Erreferentziak 

 Kanpo estekak 

Kategoria:Londresen hildakoak
Kategoria:Emakume matematikariak
Kategoria:Emakume informatikariak
Kategoria:Emakume irakasleak
Kategoria:Emakume zientzialariak
Kategoria:Birminghamdarrak
Kategoria:Erresuma Batuko matematikariak
Kategoria:Erresuma Batuko informatikariak